CELEX: 
Language: hu
Date: 2020-07-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 648/2012/EU európai parlamenti és tanácsi rendeletnek az Európai Értékpapírpiaci Hatóság által harmadik országokban székhellyel rendelkező központi szerződő feleknek felszámított díjak tekintetében történő kiegészítéséről

EURÓPAI
                            BIZOTTSÁG
                                                      Brüsszel, 2020.7.14.
                                                      C(2020) 4891 final
       A BIZOTTSÁG (EU) .../... FELHATALMAZÁSON ALAPULÓ RENDELETE
                                          (2020.7.14.)
    a 648/2012/EU európai parlamenti és tanácsi rendeletnek az Európai Értékpapírpiaci
   Hatóság által harmadik országokban székhellyel rendelkező központi szerződő feleknek
                    felszámított díjak tekintetében történő kiegészítéséről
                                  (EGT-vonatkozású szöveg)
HU                                                                                      HU
 ---pagebreak---                                           INDOKOLÁS
   1.       A FELHATALMAZÁSON ALAPULÓ JOGI AKTUS HÁTTERE
   A tőzsdén kívüli származtatott ügyletekről, a központi szerződő felekről és a kereskedési
   adattárakról szóló 648/2012/EU rendelet1 (az európai piaci infrastruktúra-rendelet, a
   továbbiakban: EMIR) módosításáról szóló (EU) 2019/2099 rendeletet2 2019. december 12-én
   tették közzé az Európai Unió Hivatalos Lapjában.
   A harmadik országbeli központi szerződő felek tekintetében az EMIR módosításainak fő célja
   az Unió számára szolgáltatásokat nyújtó, harmadik országban székhellyel rendelkező
   központi szerződő felek megbízhatóbb és hatékonyabb felügyeletének biztosítása, ami az
   Európai Értékpapírpiaci Hatóság (ESMA) szerepének megerősítését és további feladatokkal
   való megbízását is jelenti. Ennek részeként létrejön a központi szerződő felekkel foglalkozó
   felügyeleti bizottság, amely előkészíti az ESMA felügyeleti tanácsa által hozandó
   határozatokat, és egy új „harmadik országbeli központi szerződő felekkel foglalkozó
   kollégium” biztosítja majd valamennyi érintett uniós érdekelt fél megfelelő tájékoztatását és
   részvételét. Emellett az (EU) 2019/2099 rendelet olyan kétszintű rendszert vezet be a
   harmadik országbeli központi szerződő felek tekintetében, amely alapján az Unió, illetve egy
   vagy több tagállamának pénzügyi stabilitása szempontjából rendszerszinten jelentős központi
   szerződő feleknek (2. szintű központi szerződő felek) meg kell felelniük az EMIR
   követelményeinek és az ESMA felügyelete alá kell tartozniuk. Az összehasonlítható
   előírásokkal rendelkező harmadik országban található 2. szintű központi szerződő felek úgy
   tekintendők, hogy a saját országuk szabályainak való megfelelés révén teljesítik az EMIR
   követelményeit (összehasonlításon alapuló megfelelés). A rendszerszinten nem jelentős
   harmadik országbeli központi szerződő felek (a továbbiakban: 1. szintű központi szerződő
   felek) – a jelenlegi helyzetnek megfelelően – nyújthatnak majd elszámolási szolgáltatásokat
   az Unióban a saját országuk bizottsági végrehajtási jogi aktus szerint egyenértékűnek
   nyilvánított szabályainak való megfelelés alapján, de rendszerszintű jelentőségüket rendszeres
   időközönként felül kell vizsgálni.
   Az EMIR 25d. cikke előírja, hogy az ESMA-nak díjat kell felszámítania a harmadik
   országbeli központi szerződő feleknek, hogy fedezze a harmadik országbeli központi szerződő
   felek elismerésével, valamint az azokkal kapcsolatos feladatainak végrehajtásával
   összefüggésben felmerült valamennyi költségét.
   Az EMIR 25d. cikke felhatalmazza a Bizottságot arra, hogy felhatalmazáson alapuló jogi
   aktust fogadjon el a következők részletes meghatározása céljából: a díjtípusok, a díjköteles
   ügyek, a díjak összege és az elismerést kérelmező harmadik országbeli központi szerződő
   felek, valamint az elismert harmadik országbeli központi szerződő felek által fizetendő díjak
   megfizetésének módja.
   A felhatalmazáson alapuló jogi aktust az EMIR 82. cikkével és az Európai Unió működéséről
   szóló szerződés 290. cikkével összhangban kell elfogadni.
   2.       AZ AKTUS ELFOGADÁSÁT MEGELŐZŐ KONZULTÁCIÓK
   Eljárási kérdések
   1
           HL L 201., 2012.7.27., 1. o.
   2
           HL L 322., 2019.12.12., 1. o.
HU                                               1                                                HU
 ---pagebreak---    A Bizottság 2019. május 3-án felkérte az ESMA-t, hogy adjon véleményt (szakvéleményt) a
   harmadik országbeli központi szerződő feleknek felszámítandó díjak részletes
   meghatározásáról szóló, az EMIR 25d. cikkének (3) bekezdése szerint elfogadandó,
   felhatalmazáson alapuló bizottsági jogi aktusról.
   Az ESMA 2019. május 29. és július 29. között nyilvános konzultációt folytatott
   szakvéleményének tervezetéről. A konzultáció résztvevői közül 9-en nyilvános visszajelzést
   adtak, míg más válaszadók bizalmas jellegű véleményt nyilvánítottak. A konzultáció
   keretében kapott betekinthető válaszokat nyilvánosságra hozták az ESMA weboldalán 3. Az
   ESMA 2019. november 11-én küldte meg szakvéleményét a Bizottságnak.
   A Bizottság 2019. október 21-én konzultált az Európai Értékpapír-bizottság szakértői
   csoportjával (a továbbiakban: EGESC) e felhatalmazáson alapuló jogi aktus ideiglenes
   tartalmáról. Az EGESC a tagállamok, az Európai Központi Bank, az Európai Parlament
   Gazdasági és Monetáris Bizottságának titkársága és az ESMA képviselőiből áll.
   A Bizottság a minőségi jogalkotásra vonatkozó iránymutatásnak megfelelően a
   felhatalmazáson alapuló jogi aktus tervezetét négyhetes, 2020. június 11-től július 9-ig tartó
   véleménynyilvánítási időszakra közzétette a minőségi jogalkotási portálon, ahol 2 válasz
   érkezett. A válaszok elérhetőek a Bizottság weboldalán4. Emellett az ESMA további technikai
   észrevételeket tett.
   Az érdekeltek álláspontja
   A fent említett konzultációk, valamint az ad hoc hozzájárulások eredményeként a Bizottság
   számos véleményt kapott a felhatalmazáson alapuló jogi aktus tartalmáról. A válaszadók
   elsősorban azt hangsúlyozták, hogy biztosítani kell a díjaknak az elvégzett feladatokhoz és a
   központi szerződő felek árbevételéhez viszonyított arányosságát, a díjak kiszámíthatóságát,
   valamint fontos a díjak átláthatósága és indokolása.
   Biztosítani kell a díjaknak az elvégzett feladatokhoz és a központi szerződő felek árbevételéhez
   viszonyított arányosságát
   Az érdekeltek többsége egyetértett a díjszerkezettel, vagyis, hogy az elismerést kérelmező
   valamennyi harmadik országbeli központi szerződő félnek fizetnie kell egy elismerési
   alapdíjat, a 2. szintű központi szerződő feleknek kiegészítő díjat kell felszámítani, és külön
   díjat kell felszámítani, amennyiben a 2. szintű központi szerződő fél összehasonlításon
   alapuló megfelelés iránti kérelmet nyújt be, mindehhez pedig az elismerési díj esetleges
   csökkentése, valamint az éves díjból adott kedvezmény kapcsolódik, továbbá differenciálni
   kell az 1. szintű és a 2. szintű központi szerződő felek éves díját. Sokan egyetértettek azzal is,
   hogy a 2. szintű központi szerződő féllé váló központi szerződő feleknek az 1. és a 2. szintű
   díjak közötti különbséget tükröző kiegészítő díjat kell fizetniük. Ezenfelül az érdekelt felek
   támogatták azt az elvet, hogy az elismerés évében az éves díjak kiszámítása a naptári év
   végéig hátralévő időszak arányában történik.
   Noha egyes érdekelt felek úgy vélték, hogy az 50 000 EUR összegű elismerési díj és az 1.
   szintű központi szerződő felek esetében felszámított 50 000 EUR éves díj elfogadható, mások
   túl magasnak találták ezeket az összegeket, és azzal érveltek, hogy ez a kisebb központi
   szerződő felek piacra lépésének akadályát jelentheti. Mások azt vetették fel, hogy az
   elismerési díj szintjét függővé kellene tenni az elismerés iránti kérelem céljától, vagyis attól,
   hogy a központi szerződő fél szándékában áll-e elszámolási szolgáltatásokat kínálni az
   3
           https://www.esma.europa.eu/press-news/consultations/esma-fees-third-country-ccps-under-emir-22
   4
           https://ec.europa.eu/info/law/better-regulation/have-your-say/initiatives/12446-Fees-to-be-charged-to-
           third-country-central-counterparties
HU                                                         2                                                      HU
 ---pagebreak---    Unióban, vagy kizárólag azért kérelmezi az elismerést, hogy a tőkekövetelmény-rendelet5
   alapján kedvező bánásmódban részesüljön. Az érdekelt felek általánosságban azzal érveltek,
   hogy a díjaknak az ESMA fogadó felügyeleti hatóságként, nem pedig vezető felügyeleti
   hatóságként betöltött szerepével kell arányban állniuk. Néhányan azon az állásponton voltak,
   hogy a díjakat össze kell hangolni a központi szerződő feleknek harmadik országokban vagy a
   tagállamokban felszámított díjakkal.
   Ami az EMIR azon követelményét illeti, hogy a díjaknak arányosaknak kell lenniük a
   központi szerződő felek árbevételével, a válaszok vegyesek voltak. Néhány érdekelt fél
   egyetértett azzal, hogy a költségeket egyformán kell megosztani a 2. szintű központi szerződő
   felek között, azzal érvelve, hogy az árbevétel nem feltétlenül tükrözi a szükséges felügyeleti
   erőfeszítéseket. Mások azon az állásponton voltak, hogy az EMIR 25d. cikkében foglalt
   árbevételi követelményt nem lehet figyelmen kívül hagyni. Egyfelől az érdekelt felek egy
   része amellett foglalt állást, hogy a díjmegállapítást az uniós klíringtagoknak vagy szerződő
   feleknek nyújtott elszámolási szolgáltatásokból szerzett árbevételhez vagy az uniós
   pénznemekben denominált pénzügyi eszközökhöz kell kapcsolni. Másfelől voltak olyan
   érdekelt felek is, akik úgy vélték, hogy az Unióban nyújtott vagy uniós pénznemeket érintő
   szolgáltatásokhoz kapcsolódó árbevétel értékeléséhez szükséges információk összegyűjtése és
   feldolgozása összetett feladat és adminisztratív terhet jelent, ugyanakkor nem tükrözi
   pontosan a központi szerződő felek méretét.
   A legtöbben támogatták az éves díj csökkentését azon 2. szintű központi szerződő felek
   esetében, amelyeknél megállapításra került az összehasonlításon alapuló megfelelés, és
   amellett érveltek, hogy a kedvezményt az összehasonlításon alapuló megfelelés mértékének
   függvényében differenciálni kellene, mindazonáltal egy válaszadó megjegyezte, hogy
   fennállhat az egyenlő versenyfeltételek torzulásának veszélye.
   Az érdekeltek többsége határozottan ellenezte az elismerés visszavonása után fizetendő
   egyedi díj bevezetését. Ugyanakkor az érdekeltek általánosságban egyetértettek azzal, hogy a
   kérelem visszavonása esetén az elismerési díjakat nem térítenék vissza, vagy legalábbis nem
   teljes egészében.
   Biztosítani kell a díjak kiszámíthatóságát
   Az érdekeltek felvetették, hogy az elismerési díjat a központi szerződő felek szintekbe
   sorolását követően kellene fizetni, vagy az elismeréskor, vagy részletekben az előre
   meghatározott konkrét mérföldkövek elérésétől függően. A válaszadók támogatták azt a
   javaslatot, hogy az éves díjakat azon naptári évet megelőzően vagy legkésőbb azon naptári év
   első negyedévében fizessék meg, amelyre vonatkoznak. Ugyanakkor többen hangsúlyozták a
   kiszámíthatóság fontosságát, néhányan pedig kiemelték, hogy az éves díjakat kellő időben
   előre meg kell határozni ahhoz, hogy a központi szerződő felek beépíthessék azokat
   költségvetésükbe. Egyes érdekelt felek azzal is érveltek, hogy a díjakat csak azon
   felhatalmazáson alapuló jogi aktusok hatálybalépését követően kellene kivetni, amelyek
   lehetővé teszik az ESMA számára, hogy a központi szerződő feleket az (EU) 2019/2099
   rendeletben meghatározott keretek között szintekbe sorolja és elismerje. Néhány érdekelt
   véleménye szerint azoknak a központi szerződő feleknek nem kellene elismerési díjat
   fizetniük, amelyeket az (EU) 2019/2099 rendelet hatálybalépésekor az ESMA már elismert.
   A díjak átláthatóságának és indokolásának szükségessége
   Számos érdekelt szerint fokozni kellene az ESMA költségeinek, valamint a feladatai
   ellátásához szükséges erőforrásoknak az átláthatóságát és azokat jobban meg kell indokolni.
   5
           HL L 176., 2013.6.27., 1. o.
HU                                                3                                               HU
 ---pagebreak---    Néhányan kifogásolták azt az elvet is, hogy az ESMA-t a központi szerződő felek által fizetett
   díjakból finanszírozzák, és azt állították, hogy ez összeférhetetlenséget eredményezhet azáltal,
   hogy erőforrásainak és tevékenységének a harmadik országbeli központi szerződő felekre és
   az Unióban székhellyel rendelkező központi szerződő felekre való kiterjesztéséhez harmadik
   országbeli központi szerződő feleket 2. szintű központi szerződő félnek minősít.
   3.        HATÁSVIZSGÁLAT
   A Bizottságnak részletesen meg kell határoznia a díjtípusokat, a díjköteles ügyeket, a díjak
   összegét és az elismerést kérelmező és elismert harmadik országbeli központi szerződő felek
   díjfizetésének módját. A 25d. cikk szerint a díjaknak az érintett központi szerződő fél
   árbevételével arányosaknak kell lenniük, és fedezniük kell mindazokat a költségeket, amelyek
   az ESMA-nál a harmadik országbeli központi szerződő fél elismerése, valamint a vele
   kapcsolatos feladatainak az EMIR szerinti végrehajtása kapcsán merülnek fel.
   A Bizottság megállapításai
   A Bizottság teljes mértékben figyelembe vette az összes észrevételt, beleértve az ESMA
   szakvéleményét és az ESMA által indított nyilvános konzultációra adott válaszokat, az
   EGESC-től kapott visszajelzéseket, valamint az érdekelt felek által a Bizottságnak benyújtott
   egyéb észrevételeket. Mindezek alapján a Bizottság javasolja az EMIR 25d. cikkének (3)
   bekezdése szerint ezen felhatalmazáson alapuló jogi aktus elfogadását, amely részletesen
   meghatározza a díjtípusokat, a díjköteles ügyeket, a díjak összegét és a harmadik országbeli
   központi szerződő felek általi díjfizetés módját.
   Ez a felhatalmazáson alapuló jogi aktus bizonyos mértékig eltér az ESMA-tól kapott
   szakvéleménytől a díjak arányosságának és kiszámíthatóságának erősítése érdekében: az
   elismerési díjak összességében alacsonyabbak, mivel az összehasonlításon alapuló
   megfeleléssel kapcsolatos költségeket fedezni fogja a 2. szintű központi szerződő feleknek
   felszámított kiegészítő elismerési díj; az összehasonlításon alapuló megfelelés nem biztosítja
   azt, hogy a 2. szintű központi szerződő fél kedvezményt kap az éves díjból, mivel az ESMA
   továbbra is felelős a 2. szintű központi szerződő fél folyamatos felügyeletéért, függetlenül
   attól, hogy megállapítják-e az összehasonlításon alapuló megfelelést vagy sem; az 1. szintű
   központi szerződő felek éves díjainak meghatározására évente kerül sor az ESMA
   tevékenységalapú költségvetése alapján; a 2. szintű központi szerződő felek éves díjainak
   megállapításánál pedig figyelembe veszik a központi szerződő felek árbevételét.
   Az ESMA szakvéleménye körültekintően értékeli a szakvéleményben figyelembe vett
   különböző lehetőségek hatását. Mindezek alapján és figyelembe véve, hogy a Bizottságnak az
   ESMA szakvéleményétől való eltérései elvben a harmadik országbeli központi szerződő felek
   adminisztratív terheinek és költségeinek további csökkentését célozzák, a Bizottság nem
   készített külön hatásvizsgálatot. Mindazonáltal ez a szakasz és az alábbi 3.2. szakasz értékeli
   a Bizottság által bevezetett módosítások pozitív és negatív hatásait, és elemzi a javasolt
   intézkedések költségeit és hasznait.
HU                                                  4                                               HU
 ---pagebreak---    A költségekre és hasznokra vonatkozó kvantitatív adatok korlátozottak és bizalmas jellegük
   miatt nem mindig tehetők közzé. Az ESMA a nyilvános konzultáció keretében kért kvantitatív
   adatokat, de kevés visszajelzést kapott. Mindenesetre a harmadik országbeli központi
   szerződő felek közötti különbségek olyan mértékűek, hogy a módosítások költségei és hasznai
   jelentős eltéréseket fognak mutatni, például a nyilvánosan elérhető vagy az ESMA
   rendelkezésére bocsátott információk mértékétől, vagy a harmadik országbeli központi
   szerződő fél méretétől és összetettségétől függően.
   Arányosság
   A díjaknak az ESMA költségein és feladatain kell alapulniuk, amit ez a felhatalmazáson
   alapuló jogi aktus több módon is biztosít.
   Először is, a Bizottság az 1. és 2. szintű központi szerződő felek díjainak differenciálására tesz
   javaslatot. Ez tükrözi az ESMA 1. és 2. szintű központi szerződő felekkel kapcsolatos
   különböző feladatait és ebből eredően eltérő költségeit. Például, míg az ESMA-nak az
   elismerést kérelmező 1. és 2. szintű központi szerződő felek esetében egyaránt ellenőriznie
   kell a kérelmek hiánytalanságát, határozattervezeteket kell készítenie, és értékelnie kell a
   felek rendszerszintű jelentőségét, az EMIR 25. cikkének (2b) bekezdésében foglalt kiegészítő
   elismerési követelményeknek való megfelelés értékelése és az összehasonlításon alapuló
   megfelelés iránti kérelmek a 2. szintű központi szerződő felek esetében fognak további
   költségeket eredményezni. Emellett egyes feladatok valamennyi elismert harmadik országbeli
   központi szerződő fél esetében ugyanazok lesznek akár 1., akár 2. szintű központi szerződő
   félről van szó (a szintekbe sorolás rendszeres felülvizsgálata, a harmadik országbeli
   felügyeletekkel kötött együttműködési megállapodások, a harmadik országok szabályozási és
   felügyeleti fejleményeinek nyomon követése), ugyanakkor az ESMA-nak az is feladata lesz,
   hogy folyamatosan felügyelje a 2. szintű központi szerződő felek megfelelését a 648/2012/EU
   rendelet 16. cikkében, valamint IV. és V. címében meghatározott követelményeknek,
   beleértve az összehasonlításon alapuló megfelelésüket, amennyiben azt megállapították. A
   tagállamok az EGESC keretében támogatták a díjak differenciálására vonatkozó
   megközelítést. Egyes érdekelt felek alternatívaként azt javasolták, hogy valamennyi központi
   szerződő fél egyenlő mértékben járuljon hozzá az ESMA költségeihez, de ez nem tűnik
   megfelelőnek, mivel így az Unió és tagállamai szempontjából rendszerszinten kisebb
   jelentőséggel bíró 1. szintű központi szerződő felek fizetnék az Unió és egyes tagállamai
   szempontjából rendszerszintű jelentőségű 2. szintű központi szerződő felek elismerésének és
   felügyeletének magasabb költségeit.
   Másodszor, a Bizottság egyszerű díjszerkezetet javasol, amely a szigorúan szükséges
   minimumra csökkenti a rendelkezésre álló díjak különböző típusait. Ez a díjszerkezet – az
   EMIR szerinti jogi követelményeket tükrözve – csak az elismerési díjakat és az éves díjakat
   tartalmazná.
   A Bizottság úgy véli, hogy az elismerési díjaknak fedezniük kell az elismerés adminisztratív
   költségeit (pl. iratfeldolgozás), a szintekbe sorolás költségeit, valamint a 2. szintű központi
   szerződő felek esetében az EMIR 25. cikkének (2b) bekezdésében meghatározott elismerési
   követelményeknek való megfelelés értékelésének költségeit, továbbá az összehasonlításon
   alapuló megfelelés költségeit, amennyiben elismeréskor azt kérelmezték.
   Elismerési alapdíjat az elismerést kérelmező valamennyi harmadik országbeli központi
   szerződő félnek fizetnie kell majd. Ennek a díjnak tükröznie kell az ESMA által a harmadik
   országbeli központi szerződő fél elismerése iránti kérelem elbírálásakor elvégzendő alapvető
   adminisztratív feladatokat. Tükröznie kell azt a tényt is, hogy az ESMA-nak össze kell
   gyűjtenie és elemeznie kell a harmadik országbeli központi szerződő felek által szolgáltatott
   információkat annak meghatározásához, hogy 1. vagy 2. szintű központi szerződő felek-e.
HU                                                 5                                                  HU
 ---pagebreak---    Az elismerési alapdíj mellett a 2. szintű központi szerződő félnek kiegészítő elismerési
   többletdíjat kell fizetnie. Ezt a kiegészítő elismerési díjat azon elismert központi szerződő
   feleknek is be kell fizetniük, amelyek 2. szintű központi szerződő féllé válnak vagy az
   elismert központi szerződő felek kezdeti besorolását követően az (EU) 2019/2099 rendelet
   hatálybalépése után, vagy egy későbbi időszakos felülvizsgálat alapján. Ez a díj tükrözi, hogy
   a 2. szintű központi szerződő felek tekintetében az ESMA-nak kiegészítő információkat kell
   összegyűjtenie és megvizsgálnia, és magában foglalja az összehasonlításon alapuló
   megfelelés értékelésével kapcsolatos költségeket is. Ha az elismerési díjba belefoglalják az
   összehasonlításon alapuló megfelelés értékelését, az számos előnnyel jár, így például
   egyszerűsítést jelent (várhatóan a 2. szintű központi szerződő felek többsége kérelmezi az
   összehasonlításon alapuló megfelelés megállapítását, tekintettel az elérhető előnyökre),
   továbbá jelentős szinergiák állnak fenn az elismerési követelmények értékelése (különösen
   feltételek fennállása esetén) és az összehasonlításon alapuló megfelelés megállapítása során.
   Valamennyi harmadik országbeli központi szerződő félnek fizetnie kell éves díjat is.
   Mindazonáltal az 1. szintű központi szerződő felek és a 2. szintű központi szerződő felek
   számára felszámított díjaknak eltérőeknek kell lenniük. Az ESMA által megállapított éves
   díjak a munkaprogramján és a várható költségeken alapulnak, következésképpen arányosak
   lesznek tevékenységének szintjével. Az éves díjaknak fedezniük kell az összehasonlításon
   alapuló megfelelés elismerést követő értékeléséhez kapcsolódó költségeket. Ezek a kérelmek
   várhatóan kivételesek lesznek, mivel nagy a valószínűsége annak, hogy a központi szerződő
   fél az elismerés iránti kérelem benyújtásakor kéri az összehasonlításon alapuló megfelelés
   megállapítását, a 2. szintű központi szerződő felek számára biztosított előnyök miatt. Emellett
   a potenciális kedvezmények fogalma félrevezető, mivel az EMIR szerint az ESMA-nak
   továbbra is a feladatai közé tartozik, hogy folyamatosan felügyelje a központi szerződő felek
   elismerési követelményeknek való megfelelését, függetlenül attól, hogy megállapításra került-
   e az összehasonlításon alapuló megfelelés.
   Végezetül, az elismerés évében fizetendő éves díjak tekintetében a Bizottság azt javasolja,
   hogy ezeket az éves díjakat az 1. és 2. szintű központi szerződő feleknek felszámított
   elismerési alapdíj és kiegészítő díjak arányában számítsák ki.
   Árbevétel-arányos díjak
   Az EMIR 25d. cikke előírja, hogy a harmadik országbeli központi szerződő feleknek
   felszámított díjakat az árbevétel arányában kell megállapítani.
   Annak érdekében, hogy e követelménynek arányos módon meg lehessen felelni, több
   szempontot is figyelembe kell venni. Egyrészt a harmadik országbeli központi szerződő felek
   számára költségekkel jár az árbevételre vonatkozó olyan éves információk biztosítása,
   amelyek relevánsak és a harmadik országbeli központi szerződő felek között
   összehasonlíthatók. Így – az EMIR összefüggésében – a díj elvben pontosan tükrözi a
   harmadik országbeli központi szerződő fél méretét, és nem eredményez indokolatlan terhet a
   központi szerződő felek számára az információ szolgáltatása vagy az ESMA számára az
   információk elemzése tekintetében. Az árbevételt oly módon kell tükrözni a díjban, hogy az
   szintén összehasonlítható legyen a harmadik országbeli központi szerződő felek között és a
   módszernek figyelembe kell vennie, hogy e központi szerződő felek székhelye különböző
   joghatóságokban van, ezért számviteli módszereik is eltérőek lehetnek.
   Ezzel összefüggésben az árbevétel megállapítása több módon történhet a következők alapján:
   a központi szerződő fél összes üzletágából származó globális és teljes árbevétel, a központi
   szerződő fél elszámolási szolgáltatások nyújtásából származó globális árbevétele, vagy a
   központi szerződő fél Unióban nyújtott vagy uniós pénznemekben denominált pénzügyi
   eszközöket érintő elszámolási szolgáltatásokból eredő árbevétele. A globális és a teljes
HU                                                 6                                               HU
 ---pagebreak---    árbevételre vonatkozó információ viszonylag egyszerűen beszerezhető, például az éves
   beszámolókból. Mindazonáltal túlzott lehet a teljes árbevétel figyelembevétele, mivel ez – a
   központi szerződő felek vállalati struktúrájától függően – magában foglalhatja az
   elszámolástól eltérő üzletágakból származó árbevételeket is. E tekintetben a központi
   szerződő felek elszámolási szolgáltatásokból származó árbevételeinek (például a tagsági díjak
   és a tranzakciós költségekkel csökkentett elszámolási díjak) általános összehasonlítása az
   EMIR összefüggésében megfelelőbbnek tűnik.
   Az Unióban nyújtott vagy uniós pénznemben denominált pénzügyi eszközöket érintő
   elszámolási szolgáltatásokból származó árbevételek vizsgálata szintén megfelelő lehet az
   árbevétel figyelembevételéhez. Ezek az információk azonban nem szerezhetők meg könnyen.
   Az említett információk egységesített formában történő rendelkezésre bocsátása jelentős
   adminisztratív terhet róhat a harmadik országbeli központi szerződő félre, és az elemzés
   tekintetében az ESMA-ra is. A Bizottság ezért a központi szerződő felek elszámolási
   szolgáltatásokból származó globális árbevételének összehasonlítását javasolja, mivel ez
   megfelelő helyettesítő adat az árbevételnek a harmadik országbeli központi szerződő felek
   által fizetendő díjakban történő megjelenítéséhez. Az adatszolgáltatási teher egyszerűsítése és
   csökkentése érdekében a Bizottság a központi szerződő fél legutóbbi adatszolgáltatási évében
   keletkezett árbevétel figyelembevételét javasolja, annak ellenére, hogy az adatszolgáltatási
   évek és a számviteli standardok eltérőek lehetnek a központi szerződő felek között. A
   megfelelő információ azonban könnyen hozzáférhető lehet a központi szerződő felek számára,
   sőt előfordulhat, hogy az az éves beszámolókban közzétett nyilvános adat.
   A harmadik országbeli központi szerződő felek összehasonlításának további egységesítése és
   a kiszámíthatóság fokozása érdekében a Bizottság olyan sávok bevezetését javasolja,
   amelyeken belül a 2. szintű központi szerződő felekre ugyanaz a díj vonatkozik. Így a díjak
   kezelhető módon tükrözhetik a központi szerződő felek árbevételét, és elkerülhető, hogy azok
   nem megfelelő összehasonlítása méltánytalan díj kivetéséhez vezessen.
   Az elismert 1. és 2. szintű központi szerződő felekkel kapcsolatos éves feladatok jelentősen
   eltérnek. Míg az ESMA-nak a 2. szintű központi szerződő felekkel összefüggésben
   jelentősebb és összetettebb feladatokat kell ellátnia, az 1. szintű központi szerződő felekkel
   kapcsolatos feladatai – azok méretétől függetlenül – viszonylag szabványosak lesznek az
   említett szerződő felek tekintetében. Nem indokolt ezért, hogy az 1. szintű központi szerződő
   felek éves díjában ugyanúgy vegyék figyelembe az árbevételt, mint a 2. szintű központi
   szerződő felek esetében. A tervek szerint az 1. szintű szerződő felek éves díjai – alacsonyabb
   árbevételük következtében – lényegesen alacsonyabbak lesznek a 2. szintű központi szerződő
   feleknek felszámított díjaknál.
   Emellett, mivel az 1. szintű központi szerződő felek száma várhatóan magasabb lesz, mint a 2.
   szintű központi szerződő feleké, az ESMA-nál, valamint a harmadik országbeli központi
   szerződő feleknél jelentkező adminisztratív terhet jobban tükrözi, ha az árbevételt kifejezetten
   csak a 2. szintű központi szerződő felek díjainak kiszámításához használják.
   A Bizottság ezért helyénvalónak tartja az 1. szintű központi szerződő felekre vonatkozó éves
   átalánydíj megállapítását, amely tükrözi az ESMA-nak az 1. szintű központi szerződő felek
   tevékenységéhez kapcsolódó költségeit, és egyenlő oszlik meg valamennyi elismert 1. szintű
   központi szerződő fél között.
   A Bizottság úgy véli, hogy a 2. szintű központi szerződő felek esetében az éves díjakat
   kifejezetten a központi szerződő felek árbevételének arányában kell megállapítani, tükrözve
   az ESMA 2. szintű központi szerződő felekkel kapcsolatos várható költségeit. Az egyszerűség
   érdekében és az összehasonlíthatóság esetleges hiányából eredő hatások minimalizálása
   céljából a 2. szintű központi szerződő feleket – az elszámolási szolgáltatások nyújtásából
HU                                                7                                                 HU
 ---pagebreak---    világszinten generált árbevételük alapján – két nagyobb csoportra kell bontani. Az azonos
   csoporthoz tartozó központi szerződő feleknek ugyanazt az éves díjat kell felszámítani, de a
   költségek valamennyi harmadik országbeli központi szerződő fél közötti egyenlő felosztása
   helyett árbevételi súly lenne alkalmazandó, amely az alacsonyabb sávba tartozó központi
   szerződő felek esetében 1,0, míg a magasabb sávba tartozóak esetében 1,2.
   Kiszámíthatóság
   Az érdekelt felek amellett érveltek, hogy a díjaknak 1. a lehető legnagyobb mértékben
   kiszámíthatóknak kell lenniük a harmadik országbeli központi szerződő felek számára, és 2.
   nem számíthatók fel visszamenőleges hatállyal.
   Az elismerési díjak tekintetében a feladatok és a munka nagymértékben előre látható. Az
   elismerési díjakat (vagyis az elismerési alapdíjat és a 2. szintű központi szerződő felekre
   vonatkozó kiegészítő elismerési díjat) az ESMA – munkaprogramjában és tevékenységalapú
   költségvetésében megjelenő – múltbeli tapasztalataira és várakozásaira építve kell
   megállapítani a felhatalmazáson alapuló jogi aktusban. Ez egyértelmű kiszámíthatóságot
   biztosít a harmadik országbeli központi szerződő felek számára.
   Az éves díjak tekintetében meg kell teremteni az ugyanolyan mértékű kiszámíthatóság és
   annak biztosítása közötti egyensúlyt, hogy a díjak tükrözik az ESMA-nál éves feladatai
   (például a harmadik országbeli felügyeletekkel kötött együttműködési megállapodások
   kezelése, a szabályozási és felügyeleti fejlemények nyomon követése, a szintekbe sorolás
   felülvizsgálata, a 2. szintű központi szerződő felek folyamatos felügyelete) teljesítése során
   felmerülő költségeket. A kereskedési adattárak és a hitelminősítő intézetek esetében
   alkalmazott megközelítéssel összhangban, valamint annak érdekében, hogy a díjak tükrözzék
   az ESMA-nál felmerült költségeket, az éves díjakat évente kell megállapítani az ESMA
   munkaprogramja és tevékenységalapú költségvetése alapján. Ezt a megközelítést kell
   alkalmazni mind az 1. szintű, mind a 2. szintű központi szerződő felekre. Egyesek javasolták,
   hogy a felhatalmazáson alapuló jogi aktusban kerüljenek rögzítésre az 1. szintű éves díjak,
   míg a 2. szintű központi szerződő felek éves díjai legyenek változóak, de ez felveti az 1.
   szintű központi szerződő felek alacsonyabb díjainak a 2. szintű központi szerződő felek általi
   (vagy fordítva történő) esetleges kereszttámogatásának kockázatát. Ez elkerülhető, ha mind az
   1., mind a 2. szintű központi szerződő felek éves díjait évente, az ESMA munkaprogramja és
   költségvetése alapján határozzák meg.
   Az éves díjak megállapítására vonatkozó eljárás átlátható és kiszámítható. Az ESMA minden
   év szeptemberében előterjeszti a becsült költségeit és költségvetési tervezetét tartalmazó éves
   munkaprogramját. Ez előzetes képet ad a díjak szintjéről. A jóváhagyott költségvetést annak a
   naptári évnek az elején teszik közzé az ESMA honlapján és az Európai Unió Hivatalos
   Lapjában, amelyre vonatkozik. Az ESMA-nak az éves díj esedékessége előtt 30 naptári
   nappal az éves díj összegét tartalmazó terhelési értesítést kell küldenie a harmadik országbeli
   központi szerződő felek részére.
   A díjak átláthatósága és indokolása
   Az EMIR 25d. cikke előírja, hogy az ESMA számítson fel díjat a harmadik országbeli
   központi szerződő feleknek az elismerés, valamint a harmadik országbeli központi szerződő
   felekkel kapcsolatos feladatainak az EMIR szerinti végrehajtása kapcsán felmerülő
   költségeinek fedezésére. A díjaknak azonban a harmadik országbeli központi szerződő
   felekkel kapcsolatban felmerült költségekre kell korlátozódniuk, és nem fordíthatók az
   Unióban székhellyel rendelkező központi szerződő felekkel összefüggő feladatok költségeire,
   amelyeket a nemzeti közhatóságok hozzájárulásaiból és uniós támogatásokból kell fedezni.
   Emellett az ESMA költségvetését az 1. és a 2. szintű központi szerződő felekhez kapcsolódó
HU                                               8                                                 HU
 ---pagebreak---    következő évi feladatok várható szintje alapján határozzák meg. Vagyis a felszámított díjak az
   ESMA várható költségeinek fedezésére, nem pedig tevékenységének bővítésére szolgálnak.
   Az ESMA közhatóság, és mint ilyen a legmagasabb szintű ellenőrzés alá tartozik.
   Költségvetését az Európai Számvevőszék évente ellenőrzi.
   A díjakat körültekintően kell meghatározni annak érdekében, hogy elkerülhető legyen a
   költségvetés egyensúlyának felborulása, akár hiány, akár a többlet miatt. Bár az ESMA-nak le
   kell vonnia a tanulságokat, hogy a következő évekre újra tudja kalibrálni költségvetését,
   amennyiben többször hiány vagy többlet jelentkezik, vagy az egyensúlyhiány mértéke
   jelentős, nem szedhető be további díj a hiány fedezésére, illetőleg a többlet nem kerül
   visszafizetésre.
   Az érdekelt felek felvetették azt is, hogy a díjakat igazítani lehetne más szabályozó vagy
   felügyeleti szervek által felszámított díjakhoz. A kanadai, hongkongi, ausztrál és szingapúri
   hatóságok eltérő mértékű díjakat vetnek ki a hazai és külföldi központi szerződő felekre. Az
   Egyesült Királyságban az egyesült királyságbeli központi szerződő feleknek felszámított
   engedélyezési díjak körülbelül 5 500 EUR és 330 000 EUR között mozognak. Az Unión belül
   Svédországban a hatóságok által a belföldi központi szerződő feleknek felszámított
   engedélyezési díjak körülbelül 6 300 EUR és 820 000 EUR között vannak, és
   Németországban, Spanyolországban, Görögországban, valamint Lengyelországban is
   számítanak fel engedélyezési díjat a hatóságok a belföldi központi szerződő feleknek
   (hatóságtól függően ez 4 500 és 150 000 EUR között van). Más tagállami hatóságok nem
   számítanak fel engedélyezési díjat. Mindenesetre ezek a számadatok is jelzik az egyes
   hatóságok eltérő finanszírozási modelljét (például Európában gyakoribb a díjakon alapuló
   finanszírozás), továbbá a kockázattal és az adminisztratív és felügyeleti költségekkel
   kapcsolatos különböző felügyeleti megközelítést. A Bizottság rendelkezésére álló információk
   szerint az e felhatalmazáson alapuló jogi aktusban meghatározott díjak szintje nem lenne
   példa nélküli6.
   3.1. A költségek és hasznok elemzése
   Az ESMA-nál az elismeréssel, valamint az EMIR alapján a harmadik országbeli központi
   szerződő felekkel összefüggő feladatainak teljesítésével kapcsolatban merülnek fel költségek.
   Az EMIR előírja, hogy az ESMA számítson fel díjat a harmadik országbeli központi szerződő
   feleknek az említett költségek fedezésére. A díjaknak arányosaknak kell lenniük a központi
   szerződő felek árbevételével.
   A Bizottság az ESMA által szolgáltatott információk alapján értékelte a szükséges munka
   lehetséges szintjét, valamint a különböző mögöttes feltételezéseket. A Bizottság részletesen
   megvizsgálta az ESMA szakvéleményének alapjául szolgáló költségbecslését is.
   Módszertan
   3 költségkategóriát kell figyelembe venni: egyedi változó költségek, megosztott változó
   költségek és állandó költségek.
           Az egyedi változó költségek (teljes munkaidős egyenérték (FTE) központi szerződő
            felenként) az egyes harmadik országbeli központi szerződő felekkel kapcsolatos
            konkrét feladatok (például az elismerés iránti kérelem teljességének vizsgálata)
            fedezését szolgálják,
   6
           Az ESMA szakvéleménye itt olvasható: https://www.esma.europa.eu/sites/default/files/library/esma70-
           151-2650_final_report_on_ta_on_emir_2_2_ccp_fees.pdf
HU                                                     9                                                       HU
 ---pagebreak---            a megosztott változó költségek (FTE központi szerződő felenként) az ESMA által
            az egy joghatósághoz tartozó harmadik országbeli központi szerződő felek
            tekintetében elvégzendő konkrét feladatokat fedezik (például együttműködési
            megállapodások megkötését harmadik országbeli hatósággal), és
           az állandó költségek olyan elemek fedezését szolgálják, mint például a valamennyi
            harmadik országbeli központi szerződő felet érintő speciális informatikai
            fejlesztésekre irányuló beruházások és a karbantartás, továbbá a központi szerződő
            felekkel foglalkozó felügyeleti bizottság, többek között az elnök, és a két független
            tag, költségei. E költségek becsült összegét az egyes központi szerződő felekhez
            allokálják.
   Az elismerési alapdíjak és a kiegészítő elismerési díjak szintjének meghatározása céljából a
   becsléshez egy ideiglenes alkalmazott esetében teljes munkaidős egyenértékre vetítve
   172 125 EUR standard átlagköltséget7 vettek figyelembe, az ESMA-hoz kirendelt tagállami
   nemzeti szakértő esetében pedig 95 620 EUR-t. A standard átlagköltségek közé tartoznak a
   fizetésre és egyéb juttatásokra, a nyugdíj- és egészségügyi járulékokra, valamint az érintett
   alkalmazott feladatainak ellátásához nélkülözhetetlen egyéb költségekre (ingatlankezelési
   szolgáltatások, képzés, kiküldetések, épületek bérleti díja és karbantartása, informatikai
   rendszerek/berendezések) képzett céltartalékokat, és figyelembe veszik az ESMA-hoz
   kirendelt tagállami szakértőkkel kapcsolatos költségeket. Az általános költségeket hozzá kell
   adni a teljes munkaidős egyenértékre számított átlagköltséghez. A központi szerződő felekkel
   foglalkozó felügyeleti bizottság elnökének és független tagjainak költségeit körülbelül évi 1
   millió EUR-ra becsülik, ennek az összegnek egy részét a harmadik országbeli központi
   szerződő felek által fizetett díjakból kell fedezni. Emellett jelentős költsége lesz a harmadik
   országbeli központi szerződő felekkel kapcsolatos új megbízatás átvételéhez szükséges
   speciális informatikai eszközre irányuló beruházásnak.
   Az e felhatalmazáson alapuló jogi aktusban javasolt díjak szintje számos, a költségekre
   vonatkozó fő feltételezésen alapul, amelyek összhangban vannak az ESMA által a
   szakvéleményében használt feltételezésekkel, különösen a következőkkel:
           az elismerést kérelmező és az EMIR 2.2 keretében elismert, majd 1. szintűként vagy
            2. szintűként besorolt harmadik országbeli központi szerződő felek száma. E
            feltételezés tesztelése érdekében a Bizottság különböző forgatókönyveket vett
            figyelembe, eltérő számú, 1. vagy 2. szintűként besorolt központi szerződő felet
            alapul véve, azonban a díjak szintjére gyakorolt általános hatás elhanyagolható volt,
           az állandó költségek egyenlően megosztottak, adott évben azonos költségeket
            vesznek figyelembe az egyes 1. szintű és 2. szintű központi szerződő felek
            vonatkozásában, továbbá
           a központi szerződő felekkel foglalkozó felügyeleti bizottság elsősorban harmadik
            országbeli központi szerződő felekre összpontosít (elismerésük, szintekbe sorolásuk,
            majd felügyeletük), következésképpen az elnök és a független tagok költségeinek
            jelentős részét a harmadik országbeli központi szerződő felekhez kell allokálni.
   Elismerési díjak
   A Bizottság az elismerés iránti kérelmek feldolgozásának (a kérelem teljességének értékelése,
   szükség esetén további információ kérése, a határozat megszövegezése) költségét, valamint a
   7
           Az Európai Bizottság közvetlen költségeinek becsléséhez 2020-ban alkalmazandó, teljes munkaidős
           egyenértékre vetített standard átlagköltségek.
HU                                                        10                                               HU
 ---pagebreak---    harmadik országbeli központi szerződő felek szintekbe sorolásával kapcsolatos költségeket
   körülbelül 50 000 EUR-ra becsli. A Bizottság fent leírt költségeken alapuló számításai szerint
   ez 1,5 hónapos időszakra körülbelül 2 teljes munkaidős egyenértéknek és az állandó költségek
   megosztásának felel meg.
   A 2. szintű központi szerződő felek elismerés iránti kérelmei további költségekkel (kiegészítő
   információk kérése) és jelentősebb munkával (harmadik országbeli hatóságokkal folytatott
   konzultáció, a kibocsátó központi bankokkal folytatott konzultáció, a kiegészítő elismerési
   követelmények értékelése, beleértve a központi szerződő feleknek a 648/2012/EU rendelet 16.
   cikkének, valamint IV. és V. címének való megfelelését, az összehasonlításon alapuló
   megfelelés értékelése), valamint a központi szerződő felekkel foglalkozó felügyeleti bizottság
   nagyobb mértékű bevonásával járnak. A többletköltségek becsült összege 360 000 EUR. Ez
   (évente) körülbelül 2 teljes munkaidős egyenértéknek és az állandó költségek megosztásának
   felel meg, beleértve a központi szerződő felekkel foglalkozó felügyeleti bizottság költségeit.
   Az összeg többek között az összehasonlításon alapuló megfelelés egyszerűbb és arányosabb
   megközelítését tükrözi.
   A Bizottság ezért az elismerést kérelmező minden harmadik országbeli központi szerződő fél
   számára 50 000 EUR elismerési alapdíj, a 2. szintű központi szerződő felek számára pedig
   további 360 000 EUR kiegészítő elismerési díj felszámítását javasolja.
   Éves díjak
   A Bizottság azt javasolja, hogy az 1. és 2. szintű központi szerződő felek éves díját az ESMA
   éves munkaprogramja és költségvetése alapján évente határozzák meg.
   Az ESMA költségvetése tevékenységre vetített költségeken alapul. A költségvetés
   meghatározza azt, hogy mennyi teljes munkaidős egyenérték szükséges az ESMA
   feladatainak ellátásához, továbbá a kapcsolódó logisztikai, informatikai, kommunikációs és
   általános költségeket, valamint az állandó költségeket. A költségvetés megfelelő végrehajtását
   az Európai Számvevőszék ellenőrzi. Az így meghatározott éves díjak ezáltal biztosítják a
   költségek átláthatóságát és azt, hogy a díjak összhangban legyenek az ESMA költségeivel.
   Az 1. szintű és a 2. szintű központi szerződő felek éves díjainak a következőket kell
   fedezniük:
            folyamatban lévő tevékenységek, például a harmadik országbeli központi szerződő
             felek folyamatos felügyelete, a harmadik országbeli hatóságokkal folytatott
             együttműködés, valamint a harmadik országbeli szabályozási és felügyeleti
             fejlemények nyomon követése,
            időszakos tevékenységek, például a központi szerződő felek szintekbe sorolásának
             rendszeres felülvizsgálata (az EMIR-ben előírtak szerint), valamint a tevékenységek
             vagy szolgáltatások kiterjesztése esetén szükséges értékelések,
            megosztott állandó költségek (informatika, a központi szerződő felekkel foglalkozó
             felügyeleti bizottság).
   Az 1. szintű központi szerződő felek esetében a Bizottság becslése szerint a teljes éves díj egy
   központi szerződő félre számítva körülbelül 50 000 EUR lesz. Ez összhangban van az ESMA
   szakvéleményében található becslésekkel. Mindazonáltal fontos hangsúlyozni, hogy ez nem
   rögzített éves összeg, hanem az 1. szintű központi szerződő felekkel kapcsolatos feladatokhoz
   és költségekhez kapcsolódik. Így az 1. szintű központi szerződő felek éves díjai idővel
   változhatnak.
   A 2. szintű központi szerződő felek esetében a Bizottság azzal számol, hogy az ESMA-nak
   ugyanazon felügyeleti feladatokat kell ellátnia, függetlenül attól, hogy a központi szerződő fél
HU                                                 11                                               HU
 ---pagebreak---    esetében megállapították-e az összehasonlításon alapuló megfelelést vagy sem. Az árbevétel
   figyelembevétele céljából a 2. szintű központi szerződő feleket két csoport valamelyikébe
   sorolják.
   A központi szerződő felek valószínűleg – eltérő mértékben és módon – áthárítják költségeiket
   klíringtagjaikra és ügyfeleikre, és az összeget várhatóan minden esetben ellensúlyozzák az
   uniós klíringtagokhoz és kereskedési helyszínekhez való hozzáférésből származó előnyök,
   valamint a tőkekövetelmény-rendelet alapján biztosított kedvező bánásmód.
   3.2. Arányosság
   Ez a rendelet meghatározza a harmadik országbeli központi szerződő felek által fizetendő
   díjakat, részletezve azok típusait, a díjköteles ügyeket, a díjak összegét és a díjfizetés módját.
   A díjak célja a harmadik országbeli központi szerződő felek elismerése, valamint az azokkal
   kapcsolatos, EMIR szerinti feladatok végrehajtása során az ESMA-nál felmerülő költségek
   fedezése. A díjakat körültekintően kell meghatározni, hogy fedezzék az ESMA valamennyi
   költségét, ugyanakkor ne eredményezzenek többletet vagy hiányt a költségvetésben.
   Miközben a díjaknak arányosnak kell lenniük a központi szerződő felek árbevételével,
   végrehajtásuk nem róhat indokolatlan terhet sem a harmadik országbeli központi szerződő
   felekre, sem az ESMA-ra. Az e felhatalmazáson alapuló jogi aktusban meghatározott díjak
   megfelelnek e célkitűzéseknek, következésképpen arányosak.
   A fentiek alapján e felhatalmazáson alapuló jogi aktus biztosítja az EMIR szabályainak
   arányos alkalmazását, az arányosság elvének figyelembevétele mellett.
   3.3. Szubszidiaritás
   E felhatalmazáson alapuló jogi aktus meghatározza az ESMA által a harmadik országbeli
   központi szerződő feleknek felszámítandó díjakat az említett központi szerződő felekkel
   kapcsolatos, EMIR szerinti feladatainak végrehajtása során felmerülő költségeinek
   fedezésére. A tagállamok nem hozhatnak intézkedéseket az ESMA által a harmadik
   országbeli központi szerződő feleknek felszámítandó díjak meghatározására. Ez a
   felhatalmazáson alapuló jogi aktus a fentieknek megfelelően az arányosság elvének
   tiszteletben tartása mellett egészíti ki az EMIR-t, és így megfelel a szubszidiaritás elvének.
   4.        A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló rendeletre irányuló javaslat I. fejezete meghatározza a harmadik
   országbeli központi szerződő feleknek felszámítandó díjtípusokat:
            az 1. cikk meghatározza az elismerést kérelmező harmadik országbeli központi
             szerződő feleknek – függetlenül azok Unió vagy a tagállamok szempontjából
             betöltött rendszerszintű jelentőségétől – felszámítandó egyszeri elismerési
             alapdíjakat ((1) bekezdés), valamint a rendszerszintű jelentőséggel bíró harmadik
             országbeli központi szerződő feleknek az ilyen kérelmek feldolgozásához
             kapcsolódó többletköltségek fedezésére felszámítandó egyszeri kiegészítő elismerési
             díjakat ((2) bekezdés),
            a 2. cikk előírja az elismert harmadik országbeli központi szerződő feleknek
             felszámítandó éves díjak meghatározásának módját a központi szerződő felek
             rendszerszintű jelentőségétől függően, az ESMA várható költségei és
             tevékenységalapú költségvetése alapján,
            a 3. cikk részletesen meghatározza, hogyan kell kiszámítani a harmadik országbeli
             központi szerződő felekre az elismerésük első évében kivetendő (csökkentett) éves
             díjakat,
HU                                                 12                                                 HU
 ---pagebreak---             a 4. cikk pontosítja, hogyan kell figyelembe venni a rendszerszinten jelentős
             központi szerződő felek árbevételét a számukra felszámított éves díjak megállapítása
             céljából.
   A II. fejezet meghatározza a fizetési módokat és azt az elvet, hogy nem lehetséges a díjak
   visszatérítése, ezen belül:
            az 5. cikk meghatározza a díjfizetés általános módját: a díjakat euróban kell
             teljesíteni, és késedelmes fizetés esetén szankciókat kell kiszabni,
            a 6. cikk meghatározza az elismerési díjakra vonatkozó fizetési módokat, és azt, hogy
             azokat az elismerési követelmények teljesítésének ESMA általi értékelését
             megelőzően kell befizetni, továbbá, hogy a díjak nem téríthetők vissza,
            a 7. cikk meghatározza az éves díjakra vonatkozó fizetési módokat, valamint azt,
             hogy azokat azon naptári évet megelőzően kell befizetni, amelyre vonatkoznak,
             továbbá, hogy a díjak nem téríthetők vissza.
   A III. fejezet átmeneti és záró rendelkezéseket tartalmaz:
            a 8. cikk részletesen meghatározza a felhatalmazáson alapuló jogi aktus
             hatálybalépése előtt elismerést kérelmező harmadik országbeli központi szerződő
             felek elismerési díjaira vonatkozó fizetési módokat,
            a 9. cikk meghatározza az EMIR-t módosító (EU) 2019/2099 rendelet hatálybalépése
             előtt elismert központi szerződő felek által fizetendő időközi éves díjakat,
            a 10. cikk meghatározza a felhatalmazáson alapuló jogi aktus hatálybalépésének
             időpontját.
HU                                                  13                                             HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                              (2020.7.14.)
     a 648/2012/EU európai parlamenti és tanácsi rendeletnek az Európai Értékpapírpiaci
    Hatóság által harmadik országokban székhellyel rendelkező központi szerződő feleknek
                       felszámított díjak tekintetében történő kiegészítéséről
                                        (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a tőzsdén kívüli származtatott ügyletekről, a központi szerződő felekről és a
   kereskedési adattárakról szóló, 2012. július 4-i 648/2012/EU európai parlamenti és tanácsi
   rendeletre8 és különösen annak 25d. cikke (3) bekezdésére,
   mivel:
   (1)     A 648/2012/EU rendelet 25d. cikke előírja, hogy az Európai Értékpapírpiaci Hatóság
           (a továbbiakban: ESMA) a harmadik országbeli központi szerződő felek
           vonatkozásában díjakat alkalmaz az említett rendelet 25. cikke szerinti elismerés iránti
           kérelmekkel kapcsolatban, valamint éves díjakat az említett rendelet szerinti, az
           elismert harmadik országbeli központi szerződő felekkel kapcsolatos feladataival
           összefüggésben. A 648/2012/EU rendelet 25d. cikkének (2) bekezdése előírja, hogy az
           említett díjaknak az érintett központi szerződő fél árbevételével arányosaknak kell
           lenniük, és fedezniük kell mindazokat a költségeket, amelyek az ESMA-nál a
           harmadik országbeli központi szerződő fél elismerése, valamint a vele kapcsolatos
           feladatainak az említett rendelettel összhangban történő végrehajtása kapcsán
           merülnek fel.
   (2)     Az elismerés iránti kérelmekkel kapcsolatos díjakat (a továbbiakban: elismerési díjak)
           az elismerés iránti kérelmek feldolgozása kapcsán az ESMA-nál felmerült költségek
           fedezése céljából kell felszámítani, ideértve a kérelmek hiánytalanságának
           ellenőrzésével, további információk kérésével, határozatok megszövegezésével
           kapcsolatos költségeket, valamint a harmadik országbeli központi szerződő felek
           rendszerszintű jelentőségének értékelésével (szintekbe sorolás) kapcsolatos
           költségeket. Az Unió, illetve egy vagy több tagállamának pénzügyi stabilitása
           szempontjából rendszerszinten jelentős vagy valószínűleg rendszerszinten jelentőssé
           váló olyan központi szerződő felek esetében, amelyeket az ESMA a 648/2012/EU
           rendelet 25. cikkének (2b) bekezdésével összhangban ismert el (2. szintű központi
           szerződő felek), az ESMA-nál többletköltségek merülnek fel. Ezek a többletköltségek
           akkor merülnek fel az ESMA-nál, amikor értékeli a 648/2012/EU rendelet 25.
           cikkének (2b) bekezdésében meghatározott elismerési feltételeknek való megfelelést,
           valamint azt, hogy a központi szerződő fél az alkalmazandó harmadik országbeli jogi
           keretnek való megfelelés révén tekinthető-e úgy, hogy teljesíti a 648/2012/EU rendelet
           16. cikkében, valamint IV. és V. címében meghatározott követelményeket
   8
           HL L 201., 2012.7.27., 1. o.
HU                                                14                                                HU
 ---pagebreak---        (összehasonlításon alapuló megfelelés). A 2. szintű központi szerződő felek által
       benyújtott kérelmekkel kapcsolatos költségek tehát magasabbak lesznek, mint az olyan
       harmadik országbeli központi szerződő felek által benyújtott kérelmekkel kapcsolatos
       költségek, amelyek az Unió, illetve egy vagy több tagállamának pénzügyi stabilitása
       szempontjából nem minősülnek rendszerszinten jelentősnek vagy valószínűleg
       rendszerszinten jelentőssé válónak (1. szintű központi szerződő felek).
   (3) Míg a 648/2012/EU rendelet 25. cikke értelmében elismerést kérelmező valamennyi
       harmadik országbeli központi szerződő félnek elismerési alapdíjat kell felszámítani, a
       2. szintű központi szerződő feleknek kiegészítő díjat is fel kell számítani a kérelmezési
       folyamat részeként az ESMA-nál felmerülő többletköltségek fedezésére. A kiegészítő
       elismerési díjat a már elismert központi szerződő feleknek is fel kell számítani első
       alkalommal, amikor az ESMA rendszerszintű jelentőségüknek a 648/2012/EU rendelet
       25. cikkének (5) bekezdése vagy 89. cikkének (3c) bekezdése szerinti felülvizsgálatát
       követően megállapítja, hogy 2. szintű központi szerződő félként kell-e besorolni őket.
   (4) Emellett éves díjat kell felszámítani az elismert harmadik országbeli központi
       szerződő feleknek az ESMA e központi szerződő felekkel kapcsolatos, 648/2012/EU
       rendelet szerinti feladatainak végrehajtása során felmerülő költségeinek fedezésére. Az
       említett feladatok az 1. szintű és a 2. szintű központi szerződő felek tekintetében
       egyaránt magukban foglalják a központi szerződő fél rendszerszintű jelentőségének a
       648/2012/EU rendelet 25. cikkének (5) bekezdése szerinti rendszeres felülvizsgálatát,
       a harmadik országbeli hatóságokkal kötött együttműködési megállapodások
       végrehajtását és fenntartását, valamint a harmadik országokban a szabályozási és
       felügyeleti fejlemények nyomon követését. A 2. szintű központi szerződő felek
       esetében az ESMA-nak emellett folyamatosan felügyelnie kell azt, hogy az említett
       központi szerződő felek megfelelnek-e a 648/2012/EU rendelet 16. cikkében, valamint
       IV. és V. címében meghatározott követelményeknek, többek között összehasonlításon
       alapuló megfelelés révén, amennyiben azt megállapítják. Ezért célszerű, hogy eltérő
       éves díjak vonatkozzanak az 1. szintű és a 2. szintű központi szerződő felekre.
   (5) Az ebben a rendeletben meghatározott elismerési és éves díjaknak fedezniük kell
       azokat a költségeket, amelyek az ESMA szerint – a harmadik országbeli központi
       szerződő felekkel és más felügyelt szervezetekkel összefüggő feladatok
       végrehajtásával kapcsolatos tapasztalatai alapján, továbbá az éves tevékenységalapú
       költségvetésében megjelenített várható költségei alapján – az elismerési kérelmek
       feldolgozása során várhatóan felmerülnek.
   (6) Az ESMA által a 648/2012/EU rendelet értelmében az elismert 1. szintű központi
       szerződő felekkel kapcsolatban végzett feladatok nagyrészt ugyanazok minden 1.
       szintű központi szerződő fél esetében, a méretüktől függetlenül. Ezért indokolt, hogy
       az ESMA-nál az elismert 1. szintű központi szerződő felekkel kapcsolatban felmerült
       költségeket minden elismert 1. szintű központi szerződő félre vonatkozóan azonos
       összegű éves díj kivetésével fedezzék. Az elismert 2. szintű központi szerződő felek
       tekintetében a díjak méltányos elosztásának biztosítása érdekében, amely ugyanakkor
       tükrözi az ESMA részéről az egyes 2. szintű központi szerződő felekkel kapcsolatos
       feladatai elvégzéséhez szükséges tényleges adminisztratív erőfeszítést, az éves
       díjaknak a 2. szintű központi szerződő felek árbevételét is figyelembe kell venniük.
   (7) A harmadik országbeli központi szerződő feleknek a 648/2012/EU rendelet 25. cikke
       szerinti elismerésük első évében felszámított éves díjaknak arányosnak kell lenniük az
       adott év azon részével, amely során az ESMA az említett központi szerződő felekkel
       kapcsolatban az említett rendelettel összhangban feladatokat lát el. Ugyanez az elv
HU                                             15                                                HU
 ---pagebreak---         alkalmazandó arra az évre vonatkozóan, amelyben az 1. szintű központi szerződő
        félként elismert központi szerződő felet az említett rendelet 25. cikkének (5)
        bekezdése szerint első alkalommal sorolják be 2. szintű szerződő félként.
   (8)  A 648/2012/EU rendelet 25. cikke szerint benyújtott elismerés iránti kérelmekkel
        kapcsolatban az ESMA-nál felmerült költségek időben történő finanszírozásának
        biztosítása érdekében az elismerési díjakat az elismerési kérelmek feldolgozása vagy
        annak értékelése előtt kell az ESMA-nak befizetni, hogy a 2. szintű központi szerződő
        felek megfelelnek-e a 648/2012/EU rendelet 25. cikkének (2b) bekezdésében
        meghatározott elismerési követelményeknek. Az ESMA-nál az elismert harmadik
        országbeli központi szerződő felekkel kapcsolatos feladatai ellátása során felmerült
        költségek időben történő finanszírozásának biztosítása érdekében az éves díjakat azon
        naptári év elején kell befizetni, amelyre vonatkoznak. Az elismerés első évében az
        éves díjakat az elismerésről szóló határozatok elfogadását követően rövid időn belül
        kell befizetni.
   (9)  Az ismételt vagy megalapozatlan kérelmek visszaszorítása érdekében célszerű, hogy
        az elismerési díjakat ne térítsék vissza abban az esetben, ha a kérelmező visszavonja
        kérelmét. Mivel az elismerés iránti elutasított kérelem esetében szükséges
        adminisztratív munka megegyezik az elfogadott kérelem esetében szükséges
        adminisztratív munkával, célszerű, hogy az elismerési díjakat ne térítsék vissza az
        elismerés elutasítása esetén.
   (10) Az ESMA-nál az (EU) 2019/2099 rendelet hatálybalépése után a 648/2012/EU
        rendelet 25. cikkével összhangban [Kiadóhivatal, kérjük illessze be e rendelet
        hatálybalépésének dátumát] előtt már elismert harmadik országbeli központi szerződő
        felek tekintetében felmerült költségeket díjakból kell fedezni. Az említett harmadik
        országbeli központi szerződő felek számára ezért elő kell írni, hogy 2020-ra és minden
        azt követő évre vonatkozóan fizessenek időközi éves díjat mindaddig, amíg sor nem
        kerül rendszerszintű jelentőségüknek a 648/2012/EU rendelet 89. cikkének (3c)
        bekezdése szerinti felülvizsgálatára.
   (11) E felhatalmazáson alapuló rendeletnek sürgősen hatályba kell lépnie, hogy az ESMA
        finanszírozása az (EU) 2019/2099 rendelet hatálybalépését követően időben és
        megfelelő módon biztosított legyen,
   ELFOGADTA EZT A RENDELETET:
                                            I. FEJEZET
                                               DÍJAK
                                                1. cikk
                                         Elismerési díjak
   (1)    A 648/2012/EU rendelet 25. cikkével összhangban elismerést kérelmező, harmadik
          országban székhellyel rendelkező központi szerződő fél 50 000 EUR elismerési
          alapdíjat fizet.
   (2)    A harmadik országban székhellyel rendelkező központi szerződő fél 360 000 EUR
          kiegészítő elismerési díjat fizet, amennyiben az ESMA a 648/2012/EU rendelet 25.
          cikkének (2a) bekezdésével összhangban megállapítja, hogy az adott központi
          szerződő fél az Unió, illetve egy vagy több tagállamának pénzügyi stabilitása
HU                                                16                                           HU
 ---pagebreak---        szempontjából rendszerszinten jelentős, vagy valószínűsíthetően rendszerszinten
       jelentőssé válik (a továbbiakban: 2. szintű központi szerződő fél). A 2. szintű
       központi szerződő félnek a következő esetek bármelyikében meg kell fizetnie a
       kiegészítő elismerési díjat:
       a)    a központi szerződő fél elismerést kérelmez;
       b)    a 648/2012/EU rendelet 25. cikkének (2) bekezdése szerint már elismert
             központi szerződő félről az ESMA által az említett rendelet 25. cikkének (5)
             bekezdésével összhangban elvégzett felülvizsgálatot követően megállapítják,
             hogy 2. szintű központi szerződő fél.
                                           2. cikk
                                         Éves díjak
   (1) Az elismert központi szerződő fél éves díjat fizet.
   (2) Amennyiben az ESMA a 648/2012/EU rendelet 25. cikkének (2) bekezdésével
       összhangban ismeri el a központi szerződő felet (a továbbiakban: 1. szintű központi
       szerződő fél), az egyes 1. szintű központi szerződő felek esetében az egy adott (n)
       évre vonatkozó éves díj az előző (n–1) év december 31-én elismert összes 1. szintű
       központi szerződő fél között egyenlő részben elosztott teljes éves díj.
   (3) Az első albekezdés alkalmazásában az egy adott (n) évre vonatkozó teljes éves díj az
       ESMA által a 648/2012/EU rendelet szerint az elismert 1. szintű központi szerződő
       felekkel kapcsolatban elvégzendő feladatokkal összefüggő kiadások becsült összege,
       amint az az ESMA adott évi költségvetésében szerepel.
   (4) Amennyiben az ESMA a 648/2012/EU rendelet 25. cikkének (2b) bekezdésével
       összhangban ismeri el a központi szerződő felet (2. szintű központi szerződő fél), az
       egy adott (n) évre vonatkozó éves díj az előző (n–1) év december 31-én elismert
       összes 2. szintű központi szerződő fél között egyenlő részben elosztott teljes éves díj,
       szorozva az e rendelet 4. cikke szerint meghatározott alkalmazandó súllyal.
   (5) Az első albekezdés alkalmazásában az egy adott (n) évre vonatkozó teljes éves díj az
       ESMA által a 648/2012/EU rendelet szerint az elismert 2. szintű központi szerződő
       felekkel kapcsolatban elvégzendő feladatokkal összefüggő kiadások becsült összege,
       amint az az ESMA adott évi költségvetésében szerepel.
                                           3. cikk
                              Éves díjak az elismerés évében
   (1) Arra az évre vonatkozóan, amelyben az ESMA a 648/2012/EU rendelet 25. cikkével
       összhangban elismeri a harmadik országbeli központi szerződő felet, az éves díjat a
       következőképpen kell kiszámítani:
       a)    amennyiben az ESMA 1. szintű központi szerződő félként ismeri el a központi
             szerződő felet, az éves díjat az e rendelet 1. cikkének (1) bekezdésében
             megállapított elismerési alapdíj következő aránynak megfelelően kiszámított
             hányadaként kell meghatározni:
                     𝑁𝑎𝑝𝑡á𝑟𝑖 𝑛𝑎𝑝𝑜𝑘 𝑠𝑧á𝑚𝑎 𝑎𝑧 𝑒𝑙𝑖𝑠𝑚𝑒𝑟é𝑠 𝑖𝑑ő𝑝𝑜𝑛𝑡𝑗á𝑡ó𝑙 𝑑𝑒𝑐𝑒𝑚𝑏𝑒𝑟 31-𝑖𝑔
                                    𝑁𝑎𝑝𝑡á𝑟𝑖 𝑛𝑎𝑝𝑜𝑘 𝑠𝑧á𝑚𝑎 𝑎𝑧 é𝑣𝑏𝑒𝑛
HU                                           17                                                 HU
 ---pagebreak---        b)     amennyiben az ESMA 2. szintű központi szerződő félként ismeri el a központi
              szerződő felet, az éves díjat az e rendelet 1. cikkének (2) bekezdésében
              megállapított kiegészítő elismerési díj következő aránynak megfelelően
              kiszámított hányadaként kell meghatározni:
                      𝑁𝑎𝑝𝑡á𝑟𝑖 𝑛𝑎𝑝𝑜𝑘 𝑠𝑧á𝑚𝑎 𝑎𝑧 𝑒𝑙𝑖𝑠𝑚𝑒𝑟é𝑠 𝑖𝑑ő𝑝𝑜𝑛𝑡𝑗á𝑡ó𝑙 𝑑𝑒𝑐𝑒𝑚𝑏𝑒𝑟 31-𝑖𝑔
                                     𝑁𝑎𝑝𝑡á𝑟𝑖 𝑛𝑎𝑝𝑜𝑘 𝑠𝑧á𝑚𝑎 𝑎𝑧 é𝑣𝑏𝑒𝑛
   (2) Amennyiben a központi szerződő fél a 9. cikkel összhangban időközi éves díjat
       fizetett arra az évre, amelyben az adott központi szerződő felet 1. szintű központi
       szerződő félként ismerték el, az (1) bekezdés a) pontja szerint kiszámított éves díjat
       nem kell felszámítani.
   (3) Amennyiben a központi szerződő fél a 9. cikkel összhangban időközi éves díjat vagy
       a 2. cikk (2) bekezdésével összhangban éves díjat fizetett arra az évre, amelyben az
       adott központi szerződő felet 2. szintű központi szerződő félként ismerték el, e díj
       összegét le kell vonni az (1) bekezdés b) pontja szerint fizetendő díjból.
                                             4. cikk
             A 2. szintű központi szerződő felek figyelembe veendő árbevétele
   (1) A 2. szintű központi szerződő fél releváns árbevétele a központi szerződő fél
       legutóbbi pénzügyi évében az elszámolási szolgáltatások nyújtásából származó
       világszintű bevétele (tagdíjak és elszámolási díjak a tranzakciós költségek nélkül).
       A 2. szintű központi szerződő fél az első albekezdésben említett elszámolási
       szolgáltatások nyújtásából származó világszintű bevételeit alátámasztó auditált
       adatokat bocsát évente az ESMA rendelkezésére. Az auditált adatokat minden évben
       legkésőbb szeptember 30-ig be kell nyújtani az ESMA-nak. Az auditált adatokat
       tartalmazó dokumentumokat a pénzügyi szolgáltatások területén szokásos nyelven
       kell rendelkezésre bocsátani.
       Ha az első albekezdésben említett bevételekről az eurótól eltérő pénznemben
       számolnak be, az ESMA a bevételek könyvelésének időszaka során alkalmazandó
       átlagos euróárfolyam használatával átváltja azokat euróra. E célból az Európai
       Központi Bank által közzétett euró-referenciaárfolyamot kell használni.
   (2) Az (1) bekezdéssel összhangban egy adott (n) évre vonatkozóan megállapított
       árbevétel alapján a központi szerződő fél a következő csoportok egyikébe tartozónak
       minősül:
       a)     1. csoport: az éves árbevétel nem éri el a 600 millió EUR-t;
       b)     2. csoport: az éves árbevétel legalább 600 millió EUR.
       Az 1. csoportba tartozó 2. szintű központi szerződő felekhez 1-es árbevételi súlyt kell
       rendelni.
       A 2. csoportba tartozó 2. szintű központi szerződő felekhez 1,2-es árbevételi súlyt
       kell rendelni.
   (3) Egy adott (n) évre vonatkozóan az összes elismert 2. szintű központi szerződő félre
       alkalmazott teljes árbevételi súly az ESMA által az előző (n–1) év december 31-én
       elismert összes 2. szintű központi szerződő fél tekintetében a (2) bekezdésnek
       megfelelően meghatározott árbevételi súly összege.
HU                                             18                                              HU
 ---pagebreak---    (4)  A 2. cikk (3) bekezdésének alkalmazásában a 2. szintű központi szerződő fél
        tekintetében egy adott (n) évre vonatkozóan alkalmazandó súly a (2) bekezdésnek
        megfelelően rá vonatkozóan meghatározott árbevételi súly, osztva az összes elismert
        2. szintű központi szerződő fél tekintetében a (3) bekezdésnek megfelelően
        meghatározott teljes árbevételi súllyal.
                                            II. FEJEZET
                                    FIZETÉSI FELTÉTELEK
                                                5. cikk
                                     Általános fizetési feltételek
   (1)  A díjakat euróban kell befizetni.
   (2)  Minden késedelmes fizetés után az (EU, Euratom) 2018/1046 rendelet 9 99. cikkében
        meghatározott késedelmi kamatot kell fizetni.
   (3)  Az ESMA és a harmadik országbeli központi szerződő felek közötti kommunikáció
        elektronikus úton történik.
                                                6. cikk
                                    Az elismerési díjak befizetése
   (1)  Az e rendelet 1. cikkének (1) bekezdésében előírt elismerési alapdíjat akkor kell
        befizetni, amikor a központi szerződő fél benyújtja az elismerés iránti kérelmét.
   (2)  Az első albekezdéstől eltérve, amennyiben a központi szerződő fél elismerés iránti
        kérelmének idején a Bizottság nem fogadott el a 648/2012/EU rendelet 25. cikkének
        (6) bekezdése szerinti végrehajtási jogi aktust azon harmadik ország tekintetében,
        amelyben a központi szerződő fél székhellyel rendelkezik, az elismerési alapdíjat
        legkésőbb azon a napon kell befizetni, amikor egy ilyen végrehajtási jogi aktus
        hatályba lép.
   (3)  Az e rendelet 1. cikkének (2) bekezdésében előírt kiegészítő elismerési díj
        befizetésének határidejét az ESMA által a központi szerződő félnek azután küldött
        terhelési értesítésben kell meghatározni, hogy az ESMA felkérte a központi szerződő
        felet további információk benyújtására annak értékeléséhez, hogy a központi
        szerződő fél megfelel-e a 648/2012/EU rendelet 25. cikkének (2b) bekezdésében
        meghatározott követelményeknek. A fizetési határidő legalább 30 naptári napot
        biztosít a központi szerződő félnek a fizetésre attól a naptól számítva, hogy az ESMA
        elküldte a központi szerződő félnek a terhelési értesítést.
   (4)  Az elismerési díjak nem téríthetők vissza.
   9
       HL L 193., 2018.7.30., 1. o.
HU                                                19                                          HU
 ---pagebreak---                                              7. cikk
                                  Az éves díjak befizetése
   (1) A 2. cikkben említett, egy adott (n) évre vonatkozó éves díjakat legkésőbb az (n) év
       március 31-ig be kell fizetni.
   (2) Az ESMA legkésőbb az (n) év március 1-jén az éves díjat meghatározó terhelési
       értesítést küld minden elismert harmadik országbeli központi szerződő félnek.
   (3) A 3. cikkben meghatározott, az elismerés évére vonatkozó éves díj összegét,
       valamint az éves díj befizetésének határidejét az ESMA által a központi szerződő
       félnek küldött terhelési értesítésben kell megadni. A fizetési határidő legalább 30
       naptári napot biztosít a központi szerződő félnek a fizetésre attól a naptól számítva,
       hogy az ESMA elküldte a központi szerződő félnek a terhelési értesítést.
   (4) A központi szerződő fél által fizetett éves díjak nem téríthetők vissza.
                                        III. FEJEZET
                              Átmeneti és záró rendelkezések
                                             8. cikk
                         Már benyújtott, elismerés iránti kérelmek
   (1) Amennyiben egy harmadik országbeli központi szerződő fél [Kiadóhivatal, kérjük
       illessze be e rendelet hatálybalépésének dátumát] előtt nyújtott be elismerés iránti
       kérelmet, és az ESMA még nem fogadott el az adott központi szerződő fél
       elismeréséről vagy elismerésének elutasításáról szóló határozatot, a központi
       szerződő félnek az 1. cikk (1) bekezdésében előírt elismerési díjat [Kiadóhivatal:
       kérjük illessze be az e rendelet hatálybalépését 30 naptári nappal követő dátumot]-ig
       kell befizetnie.
   (2) Az (1) bekezdéstől eltérve, ha az ESMA [Kiadóhivatal, kérjük illessze be e rendelet
       hatálybalépésének dátumát] előtt felfüggesztette egy harmadik országbeli központi
       szerződő fél elismerés iránti kérelmének feldolgozását, a központi szerződő félnek az
       1. cikk (1) bekezdésében előírt elismerési díjat az ESMA által a központi szerződő
       félnek azután küldött terhelési értesítésben megállapított fizetési határidőn belül kell
       befizetnie, miután értesítették, hogy a kérelmének feldolgozása már nincs
       felfüggesztve. A fizetési határidő legalább 30 naptári napot biztosít a központi
       szerződő félnek a fizetésre attól a naptól számítva, hogy az ESMA elküldte a
       központi szerződő félnek a terhelési értesítést.
                                             9. cikk
               Időközi éves díj már elismert központi szerződő felek esetében
   (1) Az e rendelet hatálybalépésének időpontjában az ESMA által a 648/2012/EU
       rendelet 25. cikkének megfelelően elismert harmadik országbeli központi szerződő
       fél 50 000 EUR időközi éves díjat fizet 2020-ra és minden azt követő évre
       vonatkozóan mindaddig, amíg el nem végezték rendszerszintű jelentőségének a
       648/2012/EU rendelet 89. cikkének (3c) bekezdése szerinti felülvizsgálatát és nem
HU                                             20                                               HU
 ---pagebreak---             döntenek az említett rendelet 25. cikkének (2) bekezdésével vagy 25. cikkének (2b)
            bekezdésével összhangban az elismerésről, vagy az elismerés elutasításáról.
   (2)      A 2020-ra vonatkozó időközi éves díjat az e rendelet hatálybalépésétől számított 30
            naptári napon belül kell befizetni. A további (n) évre vonatkozó időközi éves díjakat
            legkésőbb az (n) év március 31-ig be kell fizetni.
                                                10. cikk
                                           Hatálybalépés
   Ez a rendelet az Európai Unió Hivatalos Lapjában való kihirdetését követő napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.14.
                                                 a Bizottság részéről
                                                 elnök
                                                 Ursula VON DER LEYEN
HU                                                 21                                             HU